section_heading: OI 1980.
paragraph_text: Superorlovi su na svojim drugim Olimpijskim igrama ponovo bili posljednji u skupini s tek jednim osvojenim bodom. Najprije su poraženi protiv Kuvajta (1:3) da bi bod osvojili u utakmici protiv Čehoslovačke (1:1) igranoj u Lenjingradu. U posljednjoj utakmici na olimpijskom turniru, Nigerija je ponovo poražena, ovaj put protiv Kolumbije (0:1).